Document ID: 32012D0262

KOMMISSIONENS GENNEMFØRELSESAFGØRELSE
af 16. maj 2012
om ændring af beslutning 2008/589/EF om et specifikt kontrol- og inspektionsprogram for torskebestandene i Østersøen
(2012/262/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 95, og
ud fra følgende betragtninger:
(1)
Ved Kommissionens beslutning 2008/589/EF (2) er der fastsat et specifikt kontrol- og inspektionsprogram, der gælder for en periode på fire år, og som skal sikre en samordnet gennemførelse af den flerårige plan, der ved Rådets forordning (EF) nr. 1098/2007 (3) blev opstillet for torskebestande i Østersøen og de fiskerier, der udnytter sådanne bestande.
(2)
Ifølge den seneste videnskabelige rådgivning fra Det Internationale Havundersøgelsesråd (ICES) tyder det på, at en del af laksefiskeriet i Østersøen fejlrapporteres, hvilket kan have alvorlige konsekvenser for bestandens status.
(3)
Det specifikke kontrol- og inspektionsprogram er nødvendigt for at kunne tilrettelægge det operationelle samarbejde mellem de berørte medlemsstater og for at gøre det muligt for EU-Fiskerikontrolagenturet at tilrettelægge fælles ressourceanvendelsesplaner, jf. artikel 9 i Rådets forordning (EF) nr. 768/2005 (4).
(4)
For at sikre en fortsat samordnet gennemførelse af den flerårige plan, der er fastsat ved forordning (EF) nr. 1098/2007, bør det specifikke kontrol- og inspektionsprogram forlænges for en periode på et år.
(5)
Kommissionen har vedtaget et forslag til Europa-Parlamentets og Rådets forordning om en flerårig plan for laksebestanden i Østersøen og for fiskeriet efter denne bestand (5). I afventning af, at denne forordning træder i kraft, bør der træffes foranstaltninger for at løse problemet med den mulige fejlrapportering, som ICES har gjort opmærksom på.
(6)
For at løse problemet med den mulige fejlrapportering i forbindelse med fiskeriet efter laks i Østersøen bør disse bestande inkluderes i det specifikke kontrol- og inspektionsprogram.
(7)
Beslutning 2008/589/EF bør derfor ændres i overensstemmelse hermed.
(8)
Foranstaltningerne i denne afgørelse er fastsat i samråd med de berørte medlemsstater.
(9)
Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur -
VEDTAGET DENNE AFGØRELSE:
Artikel 1
I beslutning 2008/589/EF foretages følgende ændringer:
1.
Titlen affattes således:
2.
Artikel 1 affattes således:
»Artikel 1
Genstand
Ved denne beslutning fastsættes der et specifikt kontrol- og inspektionsprogram for at sikre:
a)
en samordnet gennemførelse af den flerårige plan, der ved forordning (EF) nr. 1098/2007 blev opstillet for torskebestandene i Østersøen og de fiskerier, der udnytter sådanne bestande, og
b)
samordnet kontrol og inspektion af de fiskerier, der udnytter laksebestandene i Østersøen.«
3.
Artikel 2 affattes således:
»Artikel 2
Anvendelsesområde
1. Det specifikke kontrol- og inspektionsprogram omfatter kontrol og inspektion af:
a)
fiskeri, der udøves af fartøjer omhandlet i artikel 2 i forordning (EF) nr. 1098/2007 og af fartøjer, uanset længde, der udøver eller sandsynligvis udøver laksefiskeri
b)
alle dertil knyttede aktiviteter, herunder landing, vejning, afsætning, transport og opbevaring af fiskevarer og registrering af landinger og salg.
2. Det specifikke kontrol- og inspektionsprogram gælder for fem år.«
Artikel 2
Denne afgørelse træder i kraft dagen efter offentliggørelsen i Den Europæiske Unions Tidende.
Udfærdiget i Bruxelles, den 16. maj 2012.

Labels: 20
6